b'\n_START_ARTICLE_\nStoner rock\n_START_SECTION_\nTerminologija\n_START_PARAGRAPH_\nMo\xc5\xbeno je, da ozna\xc4\x8devalec "stoner rock" izvira iz kompilacije zalo\xc5\xbebe Roadrunner Records iz 1997 Burn One Up! Music for Stoners. Kot sopomenka se v\xc4\x8dasih uporablja tudi "desert rock", izraz pa je skoval pripravnik, ki je delal pri MeteorCity Records, okoli \xc4\x8dasa, ko je ta zalo\xc5\xbeba izdala kompilacijo stoner rock glasbe Welcome to MeteorCity (leta 1998)._NEWLINE_Zaradi podobnosti med zvrstema stoner metal in sludge metal je pogosto te\xc5\xbeko dolo\xc4\x8diti mejo med njima. Glasba nekaterih izvajalcev ima lahko zna\xc4\x8dilnosti obeh \xc5\xbeanrov,, a sludge metal po navadi nima le\xc5\xbeernega vzdu\xc5\xa1ja stoner rocka in ne sklicuje se toliko na psihedeli\xc4\x8dno glasbo. Skupine, kot so Weedeater, High on Fire in Electric Wizard, tako na ustvarjalen na\xc4\x8din zdru\xc5\xbeujejo obe zvrsti._NEWLINE_Vpletenost kanabisa v nastanku stoner rocka ali metala se glede na glasbene skupine razlikuje. Nekatere skupine, kot je Sleep, so koncept kanabisa vklju\xc4\x8dili v bistvo njihovih albumov in pesmi. U\xc5\xbeivanje kanabisa je pogosto tudi med koncertnimi nastopi nekaterih stoner rock/metal glasbenih skupin. Nekatere izmed skupin, npr. Electric Wizard, so znane po tem, da na njihovih koncertih ob dolo\xc4\x8denih trenutkih kadijo kanabis tako \xc4\x8dlani skupine kot ob\xc4\x8dinstvo. Album Dopesmoker skupine Sleep je bil kritiziran zaradi kontroverzne narave 60-minutne pesmi, ki govori o kanabisu, zaradi \xc4\x8desar je pri\xc5\xa1lo do konflikta med \xc4\x8dlani skupine in njihovo zalo\xc5\xbebo. Obenem pa drugi izvajalci tega \xc5\xbeanra trdijo, da je "stoner rock zvrst, ne \xc5\xbeivljenjski slog," kar se razlaga, kot da \xc4\x8dlani skupin ne u\xc5\xbeivajo kanabisa in ta ne vpliva na njihovo ustvarjanje, njihova glasba pa \xc5\xa1e vedno spada pod opis "stoner rocka/metala". Skupine, kot sta King Caravan in Sea of Green, podpirajo to trditev o stoner rocku. Na podoben na\xc4\x8din je tudi Matt Pike iz skupine High on Fire rekel: "Res je, da je zelo mo\xc4\x8dna scena, mislim pa, da nobena izmed stoner rock skupin ne \xc5\xbeeli biti ozna\xc4\x8dena kot stoner rock... Lahko, da bom uporabil besedo "stoner" v svojih besedilih, ampak mislimo, da je na\xc5\xa1a glasba metal. V resnici bi rekel, da smo me\xc5\xa1anica med metalom, ali pa progresivni metal. Tak\xc5\xa1no stvar je te\xc5\xbeko spraviti v eno kategorijo, zdi se mi pa, da nas ozna\xc4\x8dujejo kot stoner rock zaradi celotne zadeve s travo."'